Í kvöldfréttum Stöðvar 2 klukkan hálf sjö segjum við frá vinnu við að koma aftur á rafmagni á þeim stöðum sem misstu það í veðurhamnum fyrr í vikunni , en búist er við að það verk klárist í kvöld og þá verði allir komnir með rafmagn sem misstu það . Við segjum frá áætluðum kostnaði Landsnets vegna óveðursins , sem nemur 3 - 400 milljónum króna . Við tölum við fulltrúa Landverndar sem segir að yfirvöld og orkufyrirtækin hafi brugðist almenningi við uppbyggingu raforkuinnviða en skelli sökinni á aðra . Ekki sé hægt að kenna kærum landeigenda eða náttúruverndarsinna um rafmagnsleysið í vikunni . Við fylgjumst með sigurför Boris Johnson forsætisráðherra Bretlands til svæða sem Verkamannaflokkurinn sækir venjulega fylgi til en þar sem fólk kaus nú Íhaldsflokkinn í hrönnum . Þá segjum við frá gullæði á Grænlandi , þar sem Íslendingar koma við sögu , heimsækjum tannlæknafjölskyldu á Selfossi og förum í Bláfjöll þar sem var opnað fyrir skíðaunnendur í dag .